
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 28
din 25 februarie 2016
privind  numirea  comisiei de soluţionare a contestaţiilor la concursul pentru ocuparea funcţiei de manager - persoană fizică - la Spitalul Municipal Sighişoara

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4117/17.02.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere  prevederile art. 176 alin. (1) şi art. 177 alin. (1) din  Legea nr. 95/2006 privind reforma în domeniul sănătăţii, republicată, cu modificările şi completările ulterioare;

Având în vedere  prevederile art. 6 alin. (2) din Regulamentul de organizare şi desfăşurare al concursului pentru ocuparea postului de manager - persoană fizică - la Spitalul Municipal Sighişoara, întocmit şi redactat de Consiliul de Administraţie al  Spitalului Municipal Sighişoara, aprobat prin Dispoziţia Primarului Municipiului Sighişoara nr. 80 din 03.02.2016, conform cărora comisia de soluţionare a contestaţiilor se numeşte de către organul ierarhic superior al Spitalului Municipal Sighişoara şi va respecta aceeaşi proporţie de reprezentare cu componenţa reprezentării la constituirea Consiliului de Administraţie al spitalului;

Având în vedere adresa Direcţiei de Sănătate Publică Mureş nr. 1597/15.02.2016, înregistrată la Municipiul Sighişoara sub nr. 3839/15.02.2016, cu referire la reprezentanţii acestei instituţii în Comisia de soluţionare a contestaţiilor la concursul pentru ocuparea funcţiei de manager - persoană fizică - la Spitalul Municipal Sighişoara;
Având în vedere prevederile Hotărârii Consiliului Local Sighişoara nr. 121 din 24 iunie 2010 privind constituirea consiliului de administraţie al Spitalului Municipal Sighişoara;

Având în vedere Raportul de Specialitate al Biroului Juridic, înregistrat cu nr. 4116/17.02.2016, prin care se propune numirea comisiei de soluţionare a contestaţiilor la concursul pentru ocuparea funcţiei de manager - persoană fizică - la Spitalul Municipal Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (9), art. 45 (1) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art.1. Se numeşte Comisia de soluţionare a contestaţiilor la concursul pentru ocuparea funcţiei de manager - persoană fizică - la Spitalul Municipal Sighişoara, după cum urmează:

- 2 reprezentanţi ai Direcţiei de Sănătate Publică a Judeţului Mureş, respectiv doamna Toma Lenuţa Margareta, Director executiv adjunct economic şi doamna Cordoş Rodica Simona, Şef birou RUNOS;

- 2 reprezentanţi ai Consiliului Local Sighişoara, respectiv doamna consilier local Fintoc Marieta – Maria şi domnul consilier local Bontea Adrian;
- un reprezentant - numit de Instituţia Primarului Municipiului Sighişoara.

Art.2. Prezenta hotărâre se comunică instituţiilor şi persoanelor nominalizate, precum şi Spitalului Municipal Sighişoara, Consiliului de Administraţie al spitalului, care vor răspunde de ducerea sa la îndeplinire.

Art.3. Prin grija doamnei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

              Claudiu Pop 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia de Sănătate Publică Mureş
  1 ex. Domnul consilier local Bontea Adrian 
  1 ex. Doamna consilier local Fintoc Marieta - Maria
  1 ex. Spitalul Municipal Sighişoara;

  1 ex. Consiliului de Administraţie al Spitalului Municipiului Sighişoara.
  12 ex

T.P.L./F.A.I.

